paragraph_text: Bio je bitni član njemačke ekspedicije poslane na promatranje Venerina prijelaza 1874., za koju je vodio pripreme i velikim dijelom sproveo izračune. Vlastita mu se promatranja odnose posebice na promjenljive zvijezde, maglice (galaktike) i komete. Otkrio je ukupno 10 kometa, među njima periodični komet 7P/Pons-Winnecke te komet nekad znan kao "Pons-Coggia-Winnecke-Forbes" a poslije preimenovan u 27P/Crommelin po Andrewu Crommelinu koji je izračunao orbitu tog kometa.